paragraph_text: Puška Tip 56 (eng. Type 56) je kineska jurišna puška koja je izvorno nastala kao kopija sovjetskog AK-47, poznatijeg kao Kalašnjikov. Pušku je najprije proizvodila državna Tvornica 66 od 1956. do 1973. godine, a od 1973. pa nadalje proizvodi ju vojna industrija Norinco. Vizualno, većina Tip 56 se razlikuje od sovjetskih pušaka AK-47 i AKM. Mnoge verzije te puške imaju mogućnost montiranja bajunete na cijev a specijalno za Tip 56 su razvijene tri različita modela bajunete.